กรุงไทยลุยตลาดประกันชีวิต
ธนาคารกรุงไทยจับมือกรุงไทย-แอกซ่าประกันชีวิต พัฒนาผลิตภัณฑ์ประกันชีวิตรับปีกระต่ายทอง อัดแคมเปญ ดันยอดขายประกัน 4,500 ล้านบาท
25 ม.ค. 2554

ธนาคารกรุงไทยจับมือกรุงไทย-แอกซ่าประกันชีวิต พัฒนาผลิตภัณฑ์ประกันชีวิตรับปีกระต่ายทอง อัดแคมเปญ ดันยอดขายประกัน 4,500 ล้านบาท
นางนงนุช เทียนไพฑูรย์ รองกรรมการผู้จัดการอาวุโส สายงานธุรกิจรายย่อยและเครือข่าย ธนาคารกรุงไทย เปิดเผยว่า ธนาคารได้ร่วมมือกับบริษัท กรุงไทย- แอกซ่าประกันชีวิต เพื่อจัดรายการส่งเสริมการขายสินค้าประกันชีวิตแบบครบวงจร ทั้งแบบระยะสั้น ระยะกลางและระยะยาว  ให้กับลูกค้าทุกกลุ่มเป้าหมาย ซึ่งลูกค้าที่ซื้อประกันชีวิตผ่านธนาคารตั้งแต่วันนี้ถึง 28 ก.พ.นี้ จะได้รับสิทธิ์ชิงรางวัลมูลค่ารวม 2.5 ล้านบาท และคาดว่าจะได้ยอดขายประมาณ 100 ล้านบาท  จากที่ตั้งเป้าขายประกันชีวิตทั้งปีที่ 4,500 ล้านบาท